বনু ফুযারা অভিযান

বনু ফুযারা অভিযান বা যায়েদ ইবনে হারেসার বনু ফুযারা অভিযান ছিল নবি মুহাম্মাদ কর্তৃক প্রেরিত একটি সামরিক অভিযান, ষষ্ঠ হিজরির রজব মাসে (নভেম্বর, ৬২৭ খ্রি.) সংঘটিত হয়।Note: Book contains a list of battles of Muhammad in Arabic, English translation available here এতে তিনি ওয়াদি আল-কুরা নামক একটি মরূদ্যানে যায়েদ ইবনে হারেসাকে ১২ জন যোদ্ধার সাথে শত্রুদের গতিবিধি নজরদারি করার উদ্দেশ্যে প্রেরণ করেন। জায়গাটি মদিনা শহর থেকে প্রায় ৭ মাইল দূরে অবস্থিত ছিল।

 অভিযান 
যায়েদ ইবনে হারিসা হাসমা অভিযানে অংশ নিয়ে মদিনায় ফিরে এলে সেখানে কয়েক দিন অবস্থান করেন। এরপর নবি মুহাম্মাদ তাকে অপর একটি নতুন অভিযানে প্রেরণ করেন। এই অভিযানটি ছিল ওয়াদি আল-কুরা অঞ্চলে, যা ষষ্ঠ হিজরির রজব মাসে সংঘটিত হয়। এই অভিযানের লক্ষ্য ছিল বনু ফুযারা গোত্রের বিরুদ্ধে অভিযান পরিচালনা করা। বনু ফুযারা ছিল উয়াইনা ইবন হিসনের গোত্র, যে এর তিন মাস আগে মদিনা আক্রমণ করেছিল।قصة الإسلام : غزوة بني المصطلق 

ইবনে ইসহাক ইউনুস ইবনে বুকাইরের সূত্রে বর্ণনা করেছেন যে, আল্লাহর রাসুল যায়েদ ইবনে হারিসাকে ওয়াদি আল-কুরায় প্রেরণ করেন। সেখানে তিনি বনু ফুযারার মুখোমুখি হন। এই সংঘর্ষে তার কিছু সঙ্গী শাহাদাত বরণ করেন এবং যায়েদ নিজেও গুরুতরভাবে আহত হন। তবে তিনি নিহত ব্যক্তিদের মধ্য লুকিয়ে থেকে কোনোভাবে প্রাণে বেঁচে যান। ঐ যুদ্ধে বনু সা‘দ ইবনে হুযাইমের একজন ব্যক্তি নিহত হয়, যাকে বনু বকর গোত্রের একজন লোক হত্যা করেছিল।মদিনায় ফিরে এসে যায়েদ ইবনে হারিসা মানত করেন যে, বনু ফুযারা গোত্রের বিরুদ্ধে পুনরায় যুদ্ধ না করা পর্যন্ত তিনি স্ত্রীর সাথে সহবাস করবেন না। যখন তার ক্ষত সেরে ওঠে, তখন নবি তাকে একদল সৈন্যসহ পুনরায় বনু ফুযারার বিরুদ্ধে পাঠান। তবে এবার মুসলিমরা পরিপূর্ণ প্রস্তুতি নিয়ে ওয়াদি আল-কুরায় বনু ফুযারার সঙ্গে পুনরায় মুখোমুখি হয় এবং তাদের উপর অতর্কিত আঘাত হানে। এই অভিযানে কায়স ইবনুল মুসাহ্হার ইবনে নু‘মান বনু ফুযারার মাসয়াদা ইবনে হিকমা ইবনে মালিক ইবনে বদরকে হত্যা করেন। এছাড়াও এতে উম্মে কিরফা নামে পরিচিত ফাতিমা বিনতে জাম‘য়া ইবনে বদরকে বন্দী করা হয়। তিনি ছিলেন হুযাইফা ইবন বদরের স্ত্রী এবং তিনি একজন বৃদ্ধা নারী ছিলেন। তার সঙ্গে তার এক কন্যাও ছিল। এই অভিযানে আব্দুল্লাহ ইবনে মাস‘য়াদা আল-ফুযারিকেও বন্দী করা হয়।كتاب عيون الأثر موسوعة الحديث 

অন্য বর্ণনায় উল্লেখিত আছে যে, যায়েদ ইবনে হারিসা উম্মে কিরফাকে হত্যা করার নির্দেশ দেন এবং তাকে কঠোরভাবে হত্যা করা হয়; তার দুই পা দুইটি উটের সঙ্গে বেঁধে বিপরীত দিকে হাঁকিয়ে তার দেহ ছিন্নভিন্ন করা হয়। এরপর তারা উম্মে কিরফার কন্যা ও আবদুল্লাহ ইবনে মাস‘য়াদাকে নিয়ে নবির কাছে উপস্থিত হয়। এরপর উম্মে কিরফার কন্যা সালামা ইবনুল আকওয়ার অধিকারে আসে; কারণ তিনিই তাকে বন্দী করেছিলেন। তিনি তার গোত্রে অত্যন্ত সম্মানিত পরিবারের মেয়ে ছিলেন। আরবরা প্রবাদ হিসেবে বলত যে, “তুমি যদি উম্মে কিরফার চেয়েও অধিক সম্মানিত হতে।” এরপর নবি মুহাম্মাদ তার কাছে সেই মেয়েটিকে চাইলে সালামা তাকে হিবা (উপহার) হিসেবে প্রদান করেন। পরে তিনি সে মেয়েটিকে তার মামা হাজন ইবন আবি ওয়াহাবকে উপহার দেন। হাজন তাকে বিয়ে করেন এবং তার গর্ভে আবদুর রহমান ইবনে হাজন জন্মগ্রহণ করেন।

 আরো দেখুন 

 মুহাম্মাদের সামরিক জীবন
 মুহাম্মাদের নেতৃত্বে যুদ্ধের তালিকা

 তথ্যসূত্র 

বিষয়শ্রেণী:মুহাম্মাদ কর্তৃক প্রেরিত সামরিক অভিযান
বিষয়শ্রেণী:৭ম শতাব্দীতে ইসলাম